พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยขอนแก่นพ.ศ. ๒๕๒๔ ภูมิพลอดุลยเดช ป.ร.ให้ไว้ ณ วันที่ ๗สิงหาคม พ.ศ. ๒๕๒๔เป็นปีที่ ๓๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยการกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยขอนแก่นอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย กับมาตรา ๔๑ และมาตรา ๔๕แห่งพระราชบัญญัติมหาวิทยาลัยขอนแก่น พ.ศ. ๒๕๒๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยขอนแก่น พ.ศ.๒๕๒๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒] ให้กำหนดปริญญาในสาขาวิชา และอักษรย่อสำหรับสาขาวิชาของมหาวิทยาลัยขอนแก่นดังนี้(๑) สาขาวิชาการจัดการการพัฒนาชนบท มีปริญญาสามชั้น คือ(ก) เอก เรียกว่า การจัดการการพัฒนาชนบทดุษฎีบัณฑิต ใช้อักษรย่อ จ.พช.ด.(ข) โท เรียกว่า การจัดการการพัฒนาชนบทมหาบัณฑิต ใช้อักษรย่อ จ.พช.ม.(ค) ตรี เรียกว่า การจัดการการพัฒนาชนบทบัณฑิต ใช้อักษรย่อ จ.พช.บ.(๒) สาขาวิชาเกษตรศาสตร์ที่ศึกษากระบวนวิชาส่งเสริมการเกษตรเป็นวิชาเอก มีปริญญาสามชั้นคือ(ก) เอก เรียกว่า เกษตรศาสตรดุษฎีบัณฑิต ใช้อักษรย่อ กษ.ด.(ข) โท เรียกว่า เกษตรศาสตรมหาบัณฑิต ใช้อักษรย่อ กษ.ม.(ค) ตรี เรียกว่า เกษตรศาสตรบัณฑิต ใช้อักษรย่อ กษ.บ.(๓) สาขาวิชาทันตแพทยศาสตร์ มีปริญญาสองชั้น คือ(ก) เอก เรียกว่า ทันตแพทยศาสตรดุษฎีบัณฑิต ใช้อักษรย่อ ท.ด.(ข) ตรี เรียกว่า ทันตแพทยศาสตรบัณฑิต ใช้อักษรย่อ ท.บ.(๔) สาขาวิชาเทคโนโลยี มีปริญญาหนึ่งชั้น คือ เทคโนโลยีบัณฑิต ใช้อักษรย่อ ทล.บ(๕) สาขาวิชาพยาบาลศาสตร์ มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด.(ข) โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.(๖) สาขาวิชาแพทยศาสตร์ มีปริญญาสองชั้น คือ(ก) เอกเรียกว่า แพทยศาสตรดุษฎีบัณฑิต ใช้อักษรย่อ พ.ด.(ข) ตรี เรียกว่า แพทยศาสตรบัณฑิต ใช้อักษรย่อ พ.บ.(๗) สาขาวิชาเภสัชศาสตร์ มีปริญญาสามชั้น คือ(ก) เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด.(ข) โท เรียกว่า เภสัชศาสตรมหาบัณฑิต ใช้อักษรย่อ ภ.ม.(ค) ตรี เรียกว่า เภสัชศาสตรบัณฑิต ใช้อักษรย่อ ภ.บ.(๘)สาขาวิชามนุษยศาสตร์และสังคมศาสตร์ที่ศึกษากระบวนวิชาศิลปศาสตร์เป็นวิชาเอกมีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๙) สาขาวิชาวิทยาการจัดการที่ศึกษากระบวนวิชาบริหารธุรกิจเป็นวิชาเอก มีปริญญาสามชั้นคือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๑๐) สาขาวิชาวิทยาการจัดการที่ศึกษากระบวนวิชาเศรษฐศาสตร์เป็นวิชาเอก มีปริญญาสามชั้นคือ(ก) เอก เรียกว่า เศรษฐศาสตรดุษฎีบัณฑิต ใช้อักษรย่อ ศ.ด.(ข) โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรี เรียกว่า เศรษฐศาสตรบัณฑิต ใช้อักษรย่อ ศ.บ.(๑๑) สาขาวิชาวิทยาศาสตร์พื้นฐานและสาขาวิชาวิทยาศาสตร์ประยุกต์ มีปริญญาสามชั้นคือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๒) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๓) สาขาวิชาศิลปกรรมศาสตร์ มีปริญญาสามชั้น คือ(ก) เอก เรียกว่า ศิลปกรรมศาสตรดุษฎีบัณฑิต ใช้อักษรย่อ ศป.ด.(ข) โท เรียกว่า ศิลปกรรมศาสตรมหาบัณฑิต ใช้อักษรย่อ ศป.ม.(ค) ตรี เรียกว่า ศิลปกรรมศาสตรบัณฑิต ใช้อักษรย่อ ศป.บ.(๑๔) สาขาวิชาศึกษาศาสตร์ มีปริญญาสามชั้น คือ(ก) เอก เรียกว่า ศึกษาศาสตรดุษฎีบัณฑิต ใช้อักษรย่อ ศษ.ด.(ข) โท เรียกว่า ศึกษาศาสตรมหาบัณฑิต ใช้อักษรย่อ ศษ.ม.(ค) ตรี เรียกว่า ศึกษาศาสตรบัณฑิต ใช้อักษรย่อ ศษ.บ.(๑๕) สาขาวิชาสถาปัตยกรรมศาสตร์ มีปริญญาสามชั้น คือ(ก) เอก เรียกว่า สถาปัตยกรรมศาสตรดุษฎีบัณฑิต ใช้อักษรย่อ สถ.ด.(ข) โท เรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค) ตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ.(๑๖) สาขาวิชาสัตวแพทยศาสตร์ มีปริญญาสองชั้น คือ(ก) เอก เรียกว่า สัตวแพทยศาสตรดุษฎีบัณฑิต ใช้อักษรย่อ สพ.ด.(ข) ตรี เรียกว่า สัตวแพทยศาสตรบัณฑิตใช้อักษรย่อ สพ.บ.(๑๗) สาขาวิชาสาธารณสุขศาสตร์ มีปริญญาสามชั้น คือ(ก) เอก เรียกว่า สาธารณสุขศาสตรดุษฎีบัณฑิต ใช้อักษรย่อ ส.ด.(ข) โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.(ค) ตรี เรียกว่า สาธารณสุขศาสตรบัณฑิต ใช้อักษรย่อ ส.บ.ทั้งนี้ให้ระบุชื่อสาขาวิชาหรือวิชาเอกในวงเล็บต่อท้ายปริญญาและอักษรย่อปริญญาด้วย ถ้ามีมาตรา ๔ครุยวิทยฐานะของมหาวิทยาลัยขอนแก่นมีสามชั้น คือ(๑) ครุยดุษฎีบัณฑิต ทำด้วยผ้าโปร่งสีขาวมีสำริดรอบขอบและที่ต้นแขนกับปลายแขน พื้นสำริดทำด้วยสักหลาดสีขาวขนาดกว้าง ๑๐เซนติเมตร มีแถบทองขนาด ๑ เซนติเมตร ทับบนริมทั้งสองข้าง เว้นระยะ ๕ มิลลิเมตรมีแถบสักหลาดสีตามสีประจำมหาวิทยาลัย ขนาด ๕ มิลลิเมตร ทั้งสองข้างเว้นระยะอีก ๕มิลลิเมตร มีแถบทองขนาด ๑ เซนติเมตรทั้งสองข้างตอนกลางมีแถบสักหลาดสีแดงชาดติดทับด้วยสักหลาดสีตามสีประจำสาขาวิชาขนาด ๑เซนติเมตร และมีตรามหาวิทยาลัยทำด้วยโลหะสีเงินขนาดสูง ๔ เซนติเมตรติดตามทางดิ่งกลางสำริดบนสักหลาดตอนหน้าอกทั้งสองข้าง(๒) ครุยมหาบัณฑิต เช่นเดียวกับครุยดุษฎีบัณฑิตแต่พื้นสำริดตอนกลางทำด้วยแถบสักหลาดสีดำ(๓) ครุยบัณฑิต เช่นเดียวกับครุยมหาบัณฑิตแต่พื้นสำริดตอนกลางทำด้วยแถบสักหลาดสีตามสีประจำสาขาวิชาขนาด ๓ มิลลิเมตรแทนมาตรา ๕[๓] สีประจำมหาวิทยาลัยขอนแก่น และสีประจำสาขาวิชามีดังนี้(๑) สีดินแดง สำหรับมหาวิทยาลัย(๒) สีเขียวใบไม้ สำหรับสาขาวิชาในคณะเกษตรศาสตร์(๓) สีม่วงดอกบัวสุทธาสิโนบลสำหรับสาขาวิชาในคณะทันตแพทยศาสตร์(๔) สีน้ำเงิน สำหรับสาขาวิชาในคณะเทคนิคการแพทย์(๕) สีแดงสด สำหรับสาขาวิชาในคณะเทคโนโลยี(๖) สีฟ้า สำหรับสาขาวิชาในคณะพยาบาลศาสตร์(๗) สีเขียวแก่ สำหรับสาขาวิชาในคณะแพทยศาสตร์(๘) สีเขียวมะกอก สำหรับสาขาวิชาในคณะเภสัชศาสตร์(๙) สีขาว สำหรับสาขาวิชาในคณะมนุษยศาสตร์และสังคมศาสตร์(๑๐) สีฟ้าน้ำทะเล สำหรับสาขาวิชาในคณะวิทยาการจัดการ(๑๑) สีเหลืองจำปา สำหรับสาขาวิชาในคณะวิทยาศาสตร์(๑๒) สีแดงเข้ม สำหรับสาขาวิชาในคณะวิศวกรรมศาสตร์(๑๒ ทวิ)[๔]สีดำ สำหรับสาขาวิชาในคณะศิลปกรรมศาสตร์(๑๓) สีแสด สำหรับสาขาวิชาในคณะศึกษาศาสตร์(๑๔) สีน้ำตาลเข้ม สำหรับสาขาวิชาในคณะสถาปัตยกรรมศาสตร์(๑๕) สีฟ้าหม่น สำหรับสาขาวิชาในคณะสัตวแพทยศาสตร์(๑๖) สีชมพู สำหรับสาขาวิชาในคณะสาธารณสุขศาสตร์มาตรา ๖เข็มวิทยฐานะของมหาวิทยาลัยขอนแก่น มีลักษณะเป็นรูปตราของมหาวิทยาลัยดุนนูนตั้งอยู่บนแถบชื่อสาขาวิชาขนาดสูง ๔.๕ เซนติเมตร ทำด้วยโลหะสีเงินด้านหลังจารึกรุ่น เลขทะเบียน ชื่อนามสกุล อักษรย่อปริญญาและปีการศึกษาที่ได้รับปริญญามาตรา ๗ให้มหาวิทยาลัยขอนแก่นจัดทำครุยวิทยฐานะและเข็มวิทยฐานะตามพระราชกฤษฎีกานี้ไว้เป็นตัวอย่างมาตรา ๘สำหรับนักศึกษาสาขาวิชาอักษรศาสตร์ซึ่งเข้าศึกษาตั้งแต่ปีการศึกษา ๒๕๑๘ถึงปีการศึกษา ๒๕๒๑ ให้กำหนดปริญญาตรีในสาขาวิชาอักษรศาตร์ เรียกว่าอักษรศาสตรบัณฑิต ใช้อักษรย่อ อ.บ. และสีประจำสาขาวิชาอักษรศาสตร์ คือ สีเทามาตรา ๙สำหรับนักศึกษาสาขาวิทยาศาสตร์การแพทย์ซึ่งเข้าศึกษาจนถึงปีการศึกษา ๒๕๒๐ให้กำหนดปริญญาตรีในสาขาวิชาวิทยาศาสตร์การแพทย์ เรียกว่า วิทยาศาสตรบัณฑิตใช้อักษรย่อ วท.บ. (วิทยาศาสตร์การแพทย์) และสีประจำสาขาวิชาวิทยาศาสตร์การแพทย์คือ สีเหลืองอ่อนมาตรา ๑๐ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยขอนแก่นได้ขยายขอบเขตทางวิชาการสาขาต่าง ๆเพิ่มขึ้นจากเดิมอีกเป็นอันมาก สมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยขอนแก่นเสียใหม่ ให้เหมาะสมกับสภาพการณ์ในปัจจุบัน เว้นแต่ปริญญาในสาขาวิชาอักษรศาสตร์และสาขาวิชาวิทยาศาสตร์การแพทย์ซึ่งถูกยกเลิกไปก็ให้คงมีบทเฉพาะกาลสำหรับปริญญาในสาขาวิชาดังกล่าวตามพระราชกฤษฎีกาเดิมไว้ ประกอบกับมาตรา ๔๑และมาตรา ๔๕ แห่งพระราชบัญญัติมหาวิทยาลัยขอนแก่น พ.ศ. ๒๕๒๑บัญญัติว่าการกำหนดปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะ ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยขอนแก่น (ฉบับที่ ๒) พ.ศ. ๒๕๓๒[๕]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยขอนแก่นได้เปิดสอนสาขาวิชาต่าง ๆ เพิ่มขึ้นจากเดิมเป็นอันมากประกอบกับมีการแก้ไขการกำหนดปริญญาในสาขาวิชา และอักษรย่อสำหรับสาขาวิชาทันตแพทยศาสตร์และสาขาวิชาพยาบาลศาสตร์ สมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยขอนแก่น พ.ศ.๒๕๒๔ เสียใหม่ให้เหมาะสมกับสภาพการณ์ปัจจุบัน จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยขอนแก่น (ฉบับที่ ๒) พ.ศ. ๒๕๓๔[๖]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยขอนแก่นเปิดสอนสาขาวิชาสาธารณสุขศาสตร์เพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชาดังกล่าว จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยขอนแก่น (ฉบับที่ ๔) พ.ศ. ๒๕๓๖[๗]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยขอนแก่นได้เปิดสอนสาขาวิชาการจัดการการพัฒนาชนบทเพิ่มขึ้นสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ และเข็มวิทยฐานะ ของมหาวิทยาลัยขอนแก่น พ.ศ. ๒๕๒๔ซึ่งแก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยขอนแก่น(ฉบับที่ ๓) พ.ศ. ๒๕๓๔ โดยกำหนดปริญญาในสาขาวิชาและอักษรย่อสำหรับสาขาวิชาของสาขาวิชาการจัดการการพัฒนาชนบทเพิ่มขึ้นจึงจำเป็นต้องตราเป็นพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยขอนแก่น (ฉบับที่ ๕) พ.ศ. ๒๕๓๗[๘]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยขอนแก่นได้เปิดสอนสาขาวิชาวิทยาการจัดการเพิ่มขึ้นสมควรกำหนดปริญญาในสาขาวิชา อักษรย่อสำหรับสาขาวิชา และสีประจำสาขาวิชาสำหรับสาขาวิชาดังกล่าวจึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยขอนแก่น(ฉบับที่ ๖) พ.ศ. ๒๕๓๙[๙]หมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยขอนแก่นได้เปิดสอนสาขาวิชาวิทยาการจัดการที่ศึกษากระบวนวิชาเศรษฐศาสตร์เป็นวิชาเอกสาขาวิชาศิลปกรรมศาสตร์ และสาขาวิชาเทคโนโลยีเพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าวรวมทั้งกำหนดสีประจำสาขาวิชาสำหรับสาขาวิชาศิลปกรรมศาสตร์ จึงจำเป็นต้องตราพระราชกฤษฎีกานี้วิชชุตา/ผู้จัดทำ๑๐ พฤษภาคม ๒๕๕๔นฤตยา/ผู้ตรวจ๒๖ พฤษภาคม ๒๕๕๔[๑] ราชกิจจานุเบกษาเล่ม ๙๘/ตอนที่ ๑๓๑/ฉบับพิเศษ หน้า ๔๑/๑๓ สิงหาคม ๒๕๒๔[๒]มาตรา ๓ แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยขอนแก่น(ฉบับที่ ๖) พ.ศ. ๒๕๓๙[๓] มาตรา ๕แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ และเข็มวิทยฐานะ ของมหาวิทยาลัยขอนแก่น (ฉบับที่ ๕) พ.ศ. ๒๕๓๗[๔] มาตรา ๕ (๑๒ ทวิ)เพิ่มโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยขอนแก่น(ฉบับที่ ๖) พ.ศ. ๒๕๓๙[๕] ราชกิจจานุเบกษาเล่ม ๑๐๖/ตอนที่ ๑๙๗/ฉบับพิเศษ หน้า ๘/๑๐ พฤศจิกายน ๒๕๓๒[๖] ราชกิจจานุเบกษาเล่ม ๑๐๘/ตอนที่ ๑๙๓/ฉบับพิเศษ หน้า ๔๔/๖ พฤศจิกายน ๒๕๓๔[๗] ราชกิจจานุเบกษาเล่ม ๑๑๐/ตอนที่ ๓๕/หน้า ๓/๒๕ มีนาคม ๒๕๓๖[๘] ราชกิจจานุเบกษาเล่ม ๑๑๑/ตอนที่ ๕๐ ก/หน้า ๔๖/๙ พฤศจิกายน ๒๕๓๗[๙] ราชกิจจานุเบกษาเล่ม ๑๑๓/ตอนที่ ๒ ก/หน้า ๒๑/๗ กุมภาพันธ์ ๒๕๓๙